CELEX: 62016CA0226
Language: et
Date: 2017-12-20 00:00:00
Title: Kohtuasi C-226/16: Euroopa Kohtu (viies koda) 20. detsembri 2017. aasta otsus (Conseil d'État’ eelotsusetaotlus – Prantsusmaa) – Eni SpA, Eni Gas & Power France SA, Union professionnelle des industries privées du gaz (Uprigaz) versus Premier ministre, Ministre de l’Environnement, de l’Énergie et de la Mer (Eelotsusetaotlus — Energia — Gaasisektor — Gaasivarustuskindlus — Määrus (EL) nr 994/2010 — Maagaasiettevõtjate kohustus võtta meetmed, et tagada kaitstud tarbijatele gaasivarustus — Artikli 2 teise lõigu punkt 1 — Mõiste „kaitstud tarbijad“ — Artikli 8 lõige 2 — Täiendav kohustus — Artikli 8 lõige 5 — Maagaasiettevõtjate võimalus täita oma kohustus piirkondlikul või liidu tasandil — Liikmesriigi õigusnormid, millega pannakse maagaasitarnijatele täiendav kohustus gaasi hoiustada, mis hõlmab tarbijaid, keda ei ole nimetatud „kaitstud tarbijate“ hulgas määruse nr 994/2010 tähenduses — Hoiustamiskohustus, mis tuleb 80 % ulatuses täita asjaomase liikmesriigi territooriumil)

26.2.2018   
            
            
               ET
            
            
               Euroopa Liidu Teataja
            
            
               C 72/10
            
         Euroopa Kohtu (viies koda) 20. detsembri 2017. aasta otsus (Conseil d'État’ eelotsusetaotlus – Prantsusmaa) – Eni SpA, Eni Gas & Power France SA, Union professionnelle des industries privées du gaz (Uprigaz) versus Premier ministre, Ministre de l’Environnement, de l’Énergie et de la Mer
   (Kohtuasi C-226/16) (1)
   
   ((Eelotsusetaotlus - Energia - Gaasisektor - Gaasivarustuskindlus - Määrus (EL) nr 994/2010 - Maagaasiettevõtjate kohustus võtta meetmed, et tagada kaitstud tarbijatele gaasivarustus - Artikli 2 teise lõigu punkt 1 - Mõiste „kaitstud tarbijad“ - Artikli 8 lõige 2 - Täiendav kohustus - Artikli 8 lõige 5 - Maagaasiettevõtjate võimalus täita oma kohustus piirkondlikul või liidu tasandil - Liikmesriigi õigusnormid, millega pannakse maagaasitarnijatele täiendav kohustus gaasi hoiustada, mis hõlmab tarbijaid, keda ei ole nimetatud „kaitstud tarbijate“ hulgas määruse nr 994/2010 tähenduses - Hoiustamiskohustus, mis tuleb 80 % ulatuses täita asjaomase liikmesriigi territooriumil))
   (2018/C 072/12)
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kaebajad: Eni SpA, Eni Gas & Power France SA, Union professionnelle des industries privées du gaz (Uprigaz)
   
      Vastustajad: Premier ministre, Ministre de l’Environnement, de l’Énergie et de la Mer
   
      menetluses osalesid: Storengy, Total Infrastructures Gaz France (TIGF)
   
      Resolutsioon
   
   
               1.
            
            
               Euroopa Parlamendi ja nõukogu 20. oktoobri 2010. aasta määruse (EL) nr 994/2010, milles käsitletakse gaasivarustuskindluse tagamise meetmeid ja millega tunnistatakse kehtetuks nõukogu direktiiv 2004/67/EÜ, artikli 8 lõiget 2 tuleb tõlgendada nii, et sellega ei ole vastuolus, kui liikmesriik paneb maagaasitarnijatele gaasi hoiustamise kohustuse, mille kohaldamisala hõlmab tarbijaid, keda ei ole selle määruse artikli 2 teise lõigu punktis 1 loetletud „kaitstud tarbijate“ hulgas nimetatud, kui nendest sätetest esimeses ette nähtud tingimused on täidetud, mida tuleb eelotsusetaotluse esitanud kohtul kontrollida.
            
         
               2.
            
            
               Määruse nr 994/2010 artikli 8 lõiget 5 tuleb tõlgendada nii, et sellega on vastuolus siseriiklikud õigusnormid, millega on maagaasitarnijatele kehtestatud kohustus täita oma gaasivarude hoidmise kohustus, mille eesmärk on tagada varustuskindlus kriisi korral, tingimata ja eranditult asjaomase liikmesriigi territooriumil asuva infrastruktuuri abil. Käesoleval juhul tuleb eelotsusetaotluse esitanud kohtul kontrollida, kas siseriiklike õigusnormidega pädevale asutusele pandud kohustus võtta arvesse asjaomaste tarnijate „muid nõudluse juhtimise vahendeid“ tagab neile tegelikult võimaluse täita oma kohustusi piirkondlikul või Euroopa Liidu tasandil.
            
         
      (1)  ELT C 251, 11.7.2016.